สวัสดีค่ะ หนูอายุ15ปี หนูมีปัญหากับที่บ้านมาสักพักแล้ว ที่บ้านเคยถึงขั้นโทรไปหาหนูที่โรงเรียน3วันติด ตอนนั้นหนูทั้งร้องไห้ไม่หยุด ครูปลอบยังไงก็ไม่หาย ทั้งตัวสั่นๆไปทั้งตัวเลย มือเกรง มือจีบ หายใจไม่ทัน คิดแต่ว่าจะต้องตายให้ได้ ไม่อยากมีชีวิตอยู่ ไม่มีใครช่วยหนูได้อยู่ไปก็มีแต่จะทำให้คนอื่นเดือดร้อน เวลาที่จะต้องกลับบ้านก็ไม่มีความสุขเลย หนูจะมีความสุขก็ต่อเมื่อไปโรงเรียนได้เจอเพื่อนๆ เพื่อนคือทุกอย่างของหนูจิงๆ เค้ารับรู้ปัญหาของหนู ที่บ้านเคยบอกว่าไม่น่าให้เกิดมาเลย เกิดมาทำไมตายไปได้ก็ดี อยู่ไปก็มีสร้างภาระ หนูไม่รู้ว่าควรทำยังไง 😭😣👀🗣🔪💊⚰️
สวัสดีค่ะ จากอาการดังกล่าวมานั้น อาจมีความเครียดและความกดดันจากปัญหาชึวิตที่เจอทำให้มีภาวะซึมเศร้า โรคซึมเศร้า หรือความผิดปกติทางอารมณ์ภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไปหากมีภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อันนี้จะจัดว่าเป็นโรค ควรไปพบจิตแพทย์เพื่อรับการประเมินภาวะทางจิต หากแพทย์พบว่ามีโรคซึมเศร้าจริงอาจจ่ายยาต้านเศร้าร่วมกับทำจิตบำบัดค่ะขอเป็นกำลังใจให้สู้กับปัญหา และรักตัวเองให้มากๆ พยายามทำสิ่งที่ดีที่สุดให้ตัวเรา และการฆ่าตัวตายไม่ใช่ทางออกของปัญหาและทำให้คนที่เรารักเสียใจ พยายามหากิจกรรมที่ชอบทำเพื่อเบี่ยงเบนความสนใจจากเรื่องเครียด พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไป